****

**Монделийз Интернешънъл подкрепя   
фестивала „Денят на пчелите“**

Партньорството е част от действията на компанията, свързани с програмата за устойчиво отглеждане на пшеница „Harmony“

**София, 18.05.2023 г.** – Монделийз Интеренешънъл е сред генералните партньори на третото издание на фестивала „Денят на пчелите“, организиран от [„Истински мед“](https://istinskimed.bg/). Събитието се провежда по повод Световния ден на пчелите и ще се състои на 20 май (събота) в Южния парк в София. Фестивалът е отворен за всички, които имат желание да разберат повече за пчелите и пчеларството, а началото му ще бъде дадено в 10:00 ч.

Програмата включва базар с продуктите на „Истински мед“, дегустация на мед, среща с пчелари участници в инициативата „Осинови кошер“, викторина с въпроси и награди, работилници за малки и големи, куклен театър и други тематични активности. Акцент в събитието ще бъде церемонията по връчването на дипломите на успешно завършилите второто издание на Пчеларски университет. Организаторите са осигурили и специална зона за отдих, в която посетителите ще могат да се насладят на вкусна храна, коктейли с Истински мед и сладолед.

Подкрепата на фестивала от страна на Монделийз е естествено продължение на дългосрочната ѝ програма [„Harmony“](https://www.harmony.info/bg-bg). В нея активно участие имат фермерите, чиито полета са в близост до фабриките за бисквити на компанията. Те получават и премия във връзка с прилагането на строгите изисквания на хартата за по-добри практики в земеделието. Освен нея земеделците следва да спазват и хартата на програмата „Harmony“, която има за цел отглеждането на пшеница по устойчив метод и прилагането на специфични практики, имащи за цел да мотивират производителите да подпомогнат и да се грижат за биоразнообразието. Като част от програмата фермерите се задължават да заделят 3% от своите земи за цветни ливади или дървета с цел да привличат пчели, пеперуди и други насекоми така важни за биоразнообразието.

Монделийз се стреми към постигане на дълготрайна и значима промяна чрез своята стратегия и цели в областта на грижата за околната среда. За да постигне това, компанията проучва, имплементира и развива иновативни и всеобхватни подходи в процесите си на производство, като си сътрудничи с производители, за да стимулира трансформацията и да прилага решения, чиято ефективност може да бъде измерена. Монделийз осъзнава, че производството, съобразено с екологичните норми, е от решаващо значение за постигането на основната ѝ мисия - да предостави възможност на хората да похапват правилно, предлагайки устойчиви продукти в подходящия момент.

**За „Монделийз Интеренешънал“**

*Монделийз Интеренешънал (регистрирана на NASDAQ: MDLZ) дава възможност на хората да похапват правилно в повече от 150 държави в целия свят. С нетни приходи от приблизително 31 милиарда долара за 2022 г., Монделийз Интеренешънал управлява бъдещето на продуктите за похапване с емблематични глобални и местни марки като бисквити OREO, belVita и LU; шоколадите Cadbury Dairy Milk, Milka и Toblerone.; местните търговски марки като "Морени", "Своге", "Сезони". Компанията е горд член на Standard and Poor’s 500, NASDAQ 100 и Dow Jones индекс за устойчивост. Посетете:* [*www.mondelezinternational.com*](http://www.mondelezinternational.com) *или следвайте компанията в Twitter:* [*www.twitter.com/MDLZ*](http://www.twitter.com/MDLZ)*.*

**За „Harmony“**

*Harmony е международна програма на Монделийз Интеренешънал за устойчиво производство на пшеница. Сама по себе си програмата представлява партньорство с местни фермери, чиито насаждения са разположени възможно най-близо до фабриките за бисквити на компанията. Основната мисия на програмата е отглеждането на и снабдяването с пшеница по устойчив метод, който спомага за предотвратяване на употребата на пестициди и изкуствени торове, запазва водите и почвите и намалява въглеродните емисии. Хартата на Harmony съдържа и специфични практики, свързани с опазването на биоразнообразието. За повече информация за програмата:* [*https://www.harmony.info/bg-bg*](https://www.harmony.info/bg-bg)

